ಭಾರತೀಯರ ಕ್ಷಮೆಯಾಚಿಸಿದ ಪಾಪಡಮ್ ಟೀಂ..! ಸೋಶಿಯಲ್ ಮೀಡಿಯಾದಲ್ಲಿ ಕೆಲ ದಿನಗಳ ಹಿಂದಷ್ಟೇ ಪಾಪಡಮ್ ಎಂಬ ಸಾಂಗ್ ಭಾರೀ ಸೌಂಡ್ ಮಾಡಿತ್ತು. ಕೈಯಲ್ಲಿ ಹಪ್ಪಳ ಹಿಡಿದ ವಿದೇಶಿಗರು ಸ್ಟೆಪ್ ಹಾಕ್ತಿರೋ ವಿಡಿಯೋ, ರಿಲೀಸ್ ಆದ 6 ವರ್ಷಗಳ ನಂತರ ಹಿಟ್ ಆಗಿತ್ತು. ಆದರೆ ಇದೀಗ ಈ ಹಾಡಿಗೆ ವಿದೇಶಿಗರ ತಂಡ ಕ್ಷಮೆಯಾಚಿಸಿದೆ. ಆಸ್ಟ್ರೇಲಿಯನ್ ಮೂಲದ ತಂಡವೊಂದು 2014ರಲ್ಲಿ ಈ ಹಾಡನ್ನ ರಿಲೀಸ್ ಮಾಡಿತ್ತು. ಈ ಹಾಡಿನಲ್ಲಿ ವಿದೇಶಿಗರು ಭಾರತೀಯ ಶೈಲಿಯ ಧಿರಿಸನ್ನ ಹಾಕಿ ಕೈಯಲ್ಲಿ ಹಪ್ಪಳ ಹಿಡಿದು ನೃತ್ಯ ಮಾಡಿದ್ದರು. ಆದರೆ ಈ ಹಾಡು ಭಾರತೀಯರ ಕೆಂಗಣ್ಣಿಗೆ ಗುರಿಯಾದ ಕಾರಣ ಪಾಪಡಮ್ ತಂಡ ಕ್ಷಮೆಯಾಚಿಸಿದೆ. ವಿದೇಶಿಗರೇ ಇರುವ ಈ ವಿಡಿಯೋದಲ್ಲಿ ಒಬ್ಬ ಮಹಿಳೆ ಮಾತ್ರ ನೋಡಲು ಭಾರತೀಯರಂತೆ ಕಾಣುತ್ತಿದ್ದಾರೆ. ಈ ಹಿಂದೆ ಈ ಮಹಿಳೆಯನ್ನೂ ಕೂಡ ಟ್ವೀಟಿಗರು ಆಡಿಕೊಂಡಿದ್ರು.